ગણેશપુરા (રાલીસણા) ગામના રસિકજી વેલાજી ઠાકોર ગત 22 અોક્ટોબરની સાંજે તેમના કાૈટુંબિક ભાઇ વિજયજી પભાજીને બાઇક (જીજે 2 સીઅેચ 2464)માં બેસાડી ભાલક ગામે અાવેલા પેટ્રોલપંપ ઉપર પેટ્રોલ ભરાવવા નીકળ્યા હતા. ત્યારે રાલીસણા- ભાલક રોડ પર પૂરઝડપે અાવી રહેલા અજાણ્યા વાહનચાલકે બાઇકને ટક્કર મારતાં બંને નીચે પટકાયા હતા, જેમાં ગંભીર રીતે ઇજા પામેલા રસિકજીનું ઘટના સ્થળે જ મોત નીપજ્યું હતું. જ્યારે તેમની પાછળ બેઠેલા વિજયજી પભાજી ઠાકોરને ગંભીર ઇજા પહોંચતાં સારવાર અર્થે મહેસાણા ખસેડાયા હતા. જેમાં દિવાળીના દિવસે વિજયજી પભાજીનું મહેસાણા લાયન્સ હોસ્પિટલમાં સારવાર દરમિયાન મોત થયું હતું.